Paus Leo XIV

Paus Leo XIV (lahèr 14 Sèptèmber 1955 kalabân nyama Robert Francis Prevost) panèka Paus Gerèja Katolik ka-267 bân Kapala Naghârâ Kottha Vatikan sejjhâk 8 Mèi 2025 saellana èpèlè lèbât Konklaf Kapausan 2025 ghâbây dhâddhi panerrossa Paus Fransiskus.

Prevost lahèr è Chicago, Illinois, bân rajâ è kennengngan pèngghir Kottha semma'na Chicago. Salèrana dhâddhi frater Ordo Santo Agustinus (O.S.A) è taon 1977 bân ètahbisaghi dhâddhi imam è taon 1982. Kalakowan sè èjhâlâni salèrana panèka kalakowan misionaris sè luwas è Peru è taon 1980-an bân 1990-an, sè salèrana ajhâlâni mènangka imam paroki, pejabat kauskupan, ghuru seminari, bân administrator. Salèrana èpèlè dhâddhi prior jenderal Ordo Santo Agustinus ḍâri taon 2001 kantos 2013, tor abâli ka Peru mènangka Uskup Chicalyo dâri taon 2015 kantos 2023. È taon 2023, Paus Fransiskus ngangka' salèrana dhâddhi prefek Dikasteri ghâbây Para Uskup bân Prèsidèn Komisi Kapausan ghâbây Amèrika Latin, tor ngangka' salèrana dhâddhi kardinal.

Mènangka kardinal, salèrana nekkan ka sinodalitas, dialog misioner, bân katerlibadhân sareng tangtangan-tangtangan sosial bân tèknologi. Salèrana jhughân noro' ḍâlem isu-isu akadhi obâna iklim, migrasi global, pamarènta'an Gerèja, bân hak asasi manossa, tor nyata'aghi kapaḍâ'ân kalabân rèformasi ḍâri Konsili Vatikan Kaḍuwâ'.

Mènangka masyarakat naghârâ Amèrika Serikat sejjhâk lahèr, Paus Leo XIV panèka Paus partama sè lahèr è Amèrika Utara, Paus partama sè negghu' status kawarganaghârâ'ân Peru (ènaturalisasi è taon 2015), Paus kaduwâ' ḍâri Benua Amèrika saellana Paus Fransiskus, bân Paus partama ḍâri Ordo Santo Agustinus. Nyama kapausanna ollè inspirasi sareng Paus Leo XIII, sè ngajhâri pangajhârân sosial Katolik modèrn è bâkto Rèvolusi Industri Kaḍuwâ'. Paus Leo XIV parcajâ jhâ' Rèvolusi Industri Kaempa' sè teppa'na ajhâlân samangkèn, khusussâ parkembhânganna kacerdasân ghâbâyân bân robotika, aberri' "tangtangan anyar ghâbây partahanan martabat manossa, ka'adhilân, bân tenaga karjâ".Wells, Christopher (14 Mei 2025). "Leo XIII's times and our own - Vatican News". Vatican News (dâlem bhâsa Inggris). Dicasterium pro Communicatione. Èaksès tangghâl 21-01-2026

Bâkto ghi' ajabat mènangka Prior Jenderal Ordo Santo Agustinus, Paus Leo XIV, bâkto ghânèka ghi' kalabân status Imam bân akrab èolok Romo/Pater Robert, salèrana toman èntar ka Indonèsia, khusussâ ḍuwâ' wilajâ paroki ḍâlem è Kauskupan Manokwari–Sorong, panèka Gerèja Santo Yosep - Paroki Senopi bân Gerèja Santo Yoseph - Paroki Ayawasi è taon 2003.https://www.cnbcindonesia.com/news/20250510191623-4-632682/sudah-pernah-ke-papua-kwi-undang-paus-leo-xiv-datang-lagi-ke-ri  Èaksès tangghâl 21-01-2026

 Palantighân 
Misa Palantighân Leo èghellâr tangghâl 18 Mèi è Lapangan Santo Petrus, bân sacara resmi nandhâi èmolaè kalakowan Petrussâ."Inauguration Mass of Pope Leo XIV to be held on May 18". Vatican News. May 9, 2025. Èaksès tangghâl 21-01-2026Lubov, Deborah Castellano. "Vatican releases Pope Leo XIV's liturgical celebrations for May". Vatican News. Èaksès tangghâl 21-01-2026Campisi, Tiziana (16 May 2025). "The rite for the Inauguration of the Petrine Ministry of Leo XIV". Vatican News. Èaksès tangghâl 21-01-2026 Ḍâlem Misa kasebbhut, salèrana narèma  pallium bân sello' Nelayan è aḍâ'na 12 bekkèl ummat Allah, tamaso' para kardinal bân uskup, asompa ghâbây ta'at ka Paus sè anyar.

 Sombher